Diari Oficial de la Generalitat Valenciana


Sumari del DOGV 3697, del 28-02-2000 (2000/1412)

Edicte de l’Ajuntament de Tavernes de la Valldigna sobre suspensió de l’atorgament de llicències urbanístiques en determinada àrea del nucli urbà de la població.
-----------------------------------------------------------------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1412


Organisme emissor
:   Ajuntament de Tavernes de la Valldigna

Tipus de document
:   Edicte

Edicte de l'Ajuntament de Tavernes de la Valldigna sobre suspensió de l'atorgament de llicències urbanístiques en determinada àrea del nucli urbà de la població. [2000/X1412]
  
El Plenari d'aquest ajuntament, en la sessió del passat dia 16 de febrer, ha adoptat l'acord el tenor literal del qual és com segueix:
  
Es dóna compte del dictamen emés per la comissió municipal informativa d'Urbanisme, Obres, Activitats i Medi Ambient d'aquest ajuntament, en la sessió del dia 14 de febrer de 2000, que transcrit literalment diu:
  
Suspensió de l'atorgament de llicències urbanístiques en l'àrea delimitada pel passeig de Colom, carrer Metge Paco Valiente, carrer del Molí i carrer Ràfol. Es dóna compte de l'informe de data 14 de febrer de l'any en curs, emés per l'arquitecte municipal senyor Juan de Dios Fernández Ruano, sobre conveniència de procedir a la suspensió de l'atorgament de llicències urbanístiques en l'àrea del nucli urbà de la població delimitada pel passeig de Colom i els carrers Metge Paco Valiente, del Molí i Ràfol ?grup d'habitatges socials Salas Pombo.
  
Antecedents
  
I. La suspensió de l'atorgament de les llicències esmentades es refereix o afecta terrenys que, to estant classificats en les vigents normes subsidiàries de planejament d'aquest municipi com a sòl urbà, s'emplacen en l'interior de tres illes de cases incloses en l'àrea definida pel passeig i carrers adés esmentats. La delimitació precisa de l'àmbit de la suspensió citada figura assenyalada en el corresponent plànol unit a l'informe esmentat.
  
II. La finalitat pretesa amb la suspensió expressada és facilitar la reforma de les referides normes subsidiàries municipals en el sentit de propiciar una disminució sensible del volum edificable i nombre de plantes avui dia prevists en l'àrea esmentada, tot això amb la intenció de mantenir-ne el teixit urbanístic actual, caracteritzat principalment per una singular estructura de propietat i la implantació de l'ús residencial unitari en les edificacions existents.
  
III. La suspensió de què es tracta, que s'arbitra com a mesura de caràcter cautelar tendent d'evitar el sorgiment de situacions materials no desitjades, per incompatibles amb la nova solució de planejament que ara es postula, tindrà en tot cas una durada màxima d'un any i afectarà a totes aquelles llicències urbanístiques que tinguen per objecte activitats de parcel·lació de terrenys, edificació i reforma dels edificis existents.
  
Als anteriors antecedents són d'aplicació els següents:
  
Fonaments jurídics
  
I. L'article 152, apartat 1, del Reglament de Planejament de la Comunitat Valenciana, aprovat per Decret autonòmic 201/1998, de 15 de desembre, estableix que ?els òrgans administratius competents per a sotmetre a informació pública plans i programes, encara abans de convocar aquesta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística?. Alhora, l'apartat 3 d'aquest mateix precepte reglamentari assenyala que la suspensió indicada ?s'extingirà, en tot cas, en el termini d'un any?.
  
II. De conformitat amb el que preveu l'article 21-6 N) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, l'acord suspensiu de l'atorgament de llicències urbanístiques haurà de ser publicat, per tal que puga tindre efecte, en el Diari Oficial de la Generalitat Valenciana.
  
III. En concordança amb allò establert en la disposició addicional tercera, paràgraf segon, de la llei autonòmica valenciana esmentada, compet al plenari d'aquest ajuntament l'adopció de l'acord a què es refereix el fonament jurídic anterior.
  
La comissió, després de comentar a bastament aquest assumpte, per unanimitat dels membres d'aquesta comissió presents en la sessió (grup Popular i grup BNV-Els Verds), decideix proposar al plenari d'aquest ajuntament l'adopció de l'acord següent:
  
Primer
  
Suspendre l'atorgament de llicències urbanístiques sobre la base de les condicions següents:
  
a) Àmbit material de la suspensió: els terrenys afectats per aquesta suspensió, delimitats en el plànol expressiu del seu àmbit, són els inclosos en l'àrea del nucli urbà de la població definida pel passeig de Colom, carrer Metge Paco Valiente, carrer del Molí i carrer Ràfol.
  
b) Abast objectiu de la suspensió: llicències urbanístiques que tinguen per objecte activitats de parcel·lació de terrenys, edificació i reforma dels edificis existents.
  
c) Termini de la suspensió: un any, comptador a partir de l'endemà de la data de la publicació d'aquest acord en el Diari Oficial de la Generalitat Valenciana.
  
d) Fonament legal de la suspensió: reforma de l'ordenació urbanística inclosa en les vigents normes subsidiàries de planejament d'aquest municipi per a l'àrea determinada en la lletra a) anterior.
  
Segon
  
Publiqueu aquest acord en el Diari Oficial de la Generalitat Valenciana.
  
Tercer
  
Formar una modificació puntual de les normes subsidiàries municipals esmentades, amb la finalitat primordial de reduir el volum edificable i el nombre de plantes actualment permesos en l'àrea expressada en la lletra a) del precedent apartat primer.
  
Quart
  
Encomanar la redacció de la modificació puntual esmentada a l'arquitecte, funcionari d'aquest ajuntament, senyor Juan de Dios Fernández Ruano.
  
Cinquè
  
Comunicar aquest acord al funcionari tècnic municipal esmentat, perquè en prenga coneixement i als efectes expressats en l'apartat anterior.
  
Obert debat al voltant d'aquest assumpte, s'hi van produir les intervencions següents: «...».
  
Acabat aquest debat, el Plenari de l'ajuntament, per unanimitat de tots els grups polítics, acordà aprovar, en els seus propis termes, la proposta d'acord que s'inclou en el dictamen precedentement transcrit.
  
Cosa que, en compliment del que preceptua l'article 48-1 Z) de la Llei autonòmica valenciana 6/1994, de 15 de novembre, Reguladora de l'Activitat Urbanística, fem pública perquè en prengueu coneixement i als efectes oportuns. L'expedient instruït al respecte queda a disposició de les persones i entitats que puguen tenir cap interès en l'assumpte, per a la seua consulta i examen, en la Secció d'Obres Públiques i Urbanisme d'aquest ajuntament (c/ Gabriel Hernández núm. 51, planta primera), en dies i hores hàbils d'oficina.
  
Contra l'acord anteriorment transcrit, les persones i entitats citades podran interposar:
  
a) Amb caràcter potestatiu, recurs de reposició davant del plenari d'aquest ajuntament, en el termini d'un mes comptador a partir de l'endemà de la data de la publicació d'aquest edicte en el Diari Oficial de la Generalitat Valenciana.
  
b) Directament recurs contenciós administratiu davant de la Sala d'aquest mateix ordre jurisdiccional del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la data de la publicació d'aquest edicte en el DOGV.
  
Això, sense perjudici que puguen interposar qualsevol altre recurs administratiu o jurisdiccional que estimen que els assistesca.